România nu îndeplineşte cele patru criterii economice pentru adoptarea monedei EURO.
Comisia
Europeană spune că România nu îndeplineşte în prezent niciunul dintre cele
patru criterii economice necesare pentru adoptarea monedei euro. Este
vorba despre criteriile legate de stabilitatea preţurilor, de soliditatea
finanţelor publice, de cursul de schimb şi de rata dobânzilor pe termen lung. În decembrie 2018, la o reuniune a Comisiei
Naţionale de fundamentare a Planului naţional de adoptare a monedei euro,
perioada 2024 – 2026 a fost aprobată ca obiectiv pentru adoptarea monedei euro
de către România.
Legislaţia din România nu este
compatibilă în întregime cu tratatul, mai arată Raportul de convergenţă
publicat de Comisie, care analizează progresele înregistrate de statele membre
din afara zonei euro în direcţia adoptării monedei euro – Bulgaria, Cehia,
Croaţia, Ungaria, Polonia, România şi Suedia.Concluziile
raportului arată că Croaţia şi Suedia îndeplinesc criteriul referitor la
stabilitatea preţurilor. Bulgaria, Cehia, Croaţia, Ungaria, Polonia şi Suedia
îndeplinesc criteriul referitor la finanţele publice. Bulgaria, Cehia, Croaţia,
Ungaria, Polonia şi Suedia îndeplinesc criteriul ratelor dobânzilor pe termen
lung.Niciunul dintre statele membre
menţionate nu îndeplineşte criteriul privind cursul de schimb, asta pentru că
niciunul nu este membru al mecanismului cursului de schimb (MCS II): este
nevoie de cel puţin doi ani de participare la mecanism, fără tensiuni grave, înainte
de a adera la zona euro, spune comisia.Croaţia şi Suedia îndeplinesc toate criteriile de convergenţă economică, în schimb nu îndeplinesc criteriul privind cursul de schimb din motivul enunţat anterior.